JARACAL • View topic - Wanneer is n klein man reg om sy eerste bok tejag?
Wanneer is n klein man reg om sy eerste bok tejag?
Post subject: Wanneer is n klein man reg om sy eerste bok tejag?
Ek sit hier vandag en wonder of gaan ek meer kwaad as goed doen. Ek sit met n klein man wat bitter graag saam sy oom wil gaan jag en was nooit bloot gestel aan die jag wereld of gewere nie.
Nou soos dit maar gaan maak die mannetjie my mal as hy by my huis kom om met die windbuks teskiet en ek moet se hy kom regtig mooi reg en luister as ek hom verduidelik van die moets en moenies.
N paar jaar gelede wort ek in n blik gedruk en wort gevra wanneer vat jy hom dat hy sy eerste bok kan skiet en ek antwoord as hy 11 jaar oud is. Nou ja die man is nou 11 en ek is nou gedwing om by my woord tebly. Ek weet windbuks is nie n jaggeweer nie en ek weet hy het nog nooit met n grood geweer geskiet nie maar ongelukig het ek en hy net nie die geleendheid gahad dat hy saam my baan toe kon gaan vir die nodige oeffening nie.
Nou sit ek in twee. Kom ek op met n verskoning en se vir hom hoekom hy nie kan skiet nie en lyk en voel soos die vark of gee ek hom n kaans op n rooibok en hoop vir die beste maar staan n kaans dat hy emosioneel seer gaan kry as hy kwes en nie die bok kry nie.
Ongelukig kan ek nie die mannetjie by my kry voor die jag sodat ek hom net teminste kan laat voel wat die geweer doen en ook oeffen nie.
Wat sal julle in so n geval doen?
Post subject: Re: Wanneer is n klein man reg om sy eerste bok tejag?
Uit ondervinding, sou ek hom mooi laat verstaan dat hy eers met daai roer gereeld op die baan moet kom. Om hom aan die diep kant in te gooi met jag gaan meer moeilikheid as goeie dinge veroorsaak. Persoonlik dink ek nie dis die risiko die moeite werd nie
Posted: Fri Mar 15, 2019 11:23 am
+1! Vat hom dalk die jaar saam en laat hy 'n tarentaal of iets skiet en eers mooi sien hoe werk die jagtery. Daarna bietjie oefen, sommer daar op die plaas as daar geleentheid is en dan maak jy die call van daar af oor wanneer hy reg is.
Ek het in dieselfde rigting as jy gedink Eugene. Hy was al een keer saam my gewees op n jag en het al gesien wat gebeer gedurende n jag. Ek dink n paar skote op die plaas met die 6.5 sal my n beter idee gee of hy die skoot kan vat of nie.
As ek sien dat hy ok sal wees sal ek dat hy van die bakkie af skiet mits die kondisies 100% reg is en met n ander as daar dalk n opvolg skoot nodig is.
Maak ook seker dat hy emosioneel reg is om n bok te skiet. Hy moet verstaan dat die.bok dood is.
My seun het op 9 1/2 jaar sy eerste vark geskiet miskien nog te jonk maar het groot geword met 'n pa wat profesioneel gejag het en het al van 7 jarige ouderdom gereeld met die .22 en nog jonger toe hy gereeld met die windbuks skiet. Saam gewees op paar jagte en baie jag videos gekyk.
Nou is hy 14 en het laas Saterdag sy eerste blouwildebees omgedop met my 375 nogal. Dit is nie jou eie kind nie so dit is self moeilik om te weet of hy reg is en die emosies kan hanteer. Ek voel wel sterk daaroor dat die seun eers met 'n rooibok kaliber geweer moet oefen.
Dit is nie net van emosioneel reg wees nie. My seun se vriende het al op 7 jarige ouderdom bokke van agter die bakkie dood geskiet op 50m.. probleem is as jy met die kinders praat waardeer hulle dit nie en was niks spesiaal nie.
My seun is nou 10 en het nog nie 'n bok geskiet nie. Hy moet eers soos bo genoem genoeg op die baan skiet om n rooibok met ruste uit die sit posisie dood te kan skiet dan is hy reg, al skiet hy hom dan van agter die bakkie af pla dit nie.
Yes, hy moet verstaan wat dit beteken om n bok se lewe te vat, hy moet die geweer leer ken en op die papierbok oefen. En dan moet hy by wees as iemand anders n bok skiet, en daarna self besluit. Dis hoe ek my 2 seuns voorgestel het. Hulle jag nou meer as ek, en is maar net 8 en 5...
Hy is n hele jaar lank 11 jaar oud.....laat hom oefen, tarries en hase skiet ...leer om geweer self te dra en oor stokke te skiet ....en vat hom dan op n gemaklike blesbok of soortgelyke jag.......
Any way, dis wat ek sou doen
Posted: Fri Mar 15, 2019 10:07 pm
Ek steun wat Eugene en Cobus sê, plus hy moet emosioneel gereed wees.
Julle kinders is baie bevoorreg om op so n jong ouderdom te kan jag en biltong huistoe bring. Alhoewel ek my eerste skote geskiet het met gewere en handwapen op 7 jarige ouderdom, was my eerste bok jag eers heelwat later in my lewe.
Op 20 jarige ouderdom was my eerste jag en toe neem die 30-06 van my pa sommer 7 Springbokke se lewens op n Vrystaatse vlakte.
Indien n kind die geweer veilig kan hanteer, die anatomy van die bok goed ken om n goed geplaasde dood skoot te kan toe dien glo ek hy is reg vir jag.
My seun het sy eerste bok geskiet toe hy groot genoeg was om die 6.5 in die veld te dra. Sonder hulp die skoot kon neem van die stokke, bok kon bloei en help om sy eie bok te laai. Toe hy by die kamp kom het hy help slag aan sy eie bok.
Voor dit het hy baie keer saam gejag maar nie geskiet nie.
Ekskuus, moet net byvoeg by die skool en skool gemeenskap het dit 'n yuppie ding geword om te spog tuseen vaders oor hoe jonk sy kind was toe hy sy eerste bok geskiet het. Seun het gevoel hy kan nie saam praat nie. Ek het vasgebyt en gesê, voordat jy dit nie reg doen nie, kan jy dit nie doen nie. Jou tyd sal kom.
Joined: Fri Jan 08, 2016 2:34 pm
My kriteria was, ek moes eers 5 muisvoëls skiet.
Seker wanneer hy 5 skote elke keer op n papierbok op n 100 m in "kill zone" kan skiet
Sit met dieselfde probleem.
En as jy nie saamstem met die manier waarop die Pa en seun "jag" beplan word nie nl: Bokke is lekker mak en ons ry sommer op die bakkie , en dan tel ons tot 3 sodat pa en seun kan saamskiet nie, dan........
BOOM- Daar is nie vir jou tent plek by die groepie vir die Pa en seun kamp op die rugbyveld nie, en mannetjie is sommer dik hartseer want die maaitjies is nou lelik met hom omdat hulle Pa's sê sy Pa sê.....
Hoe verduidelik mens dit aan n 7 jarige?
Mens kry net een kans om jou eerste bok te skiet.
En die verkeerde rede is "bragging rights" vir n Pa.
Posted: Tue Mar 19, 2019 11:01 am
Hoe harder hy daarvoor werk hoe meer gaan hy dit waardeer. Die oefen daarvoor is deel van die opwinding.
As die knaap by jou kom en hy kan mooi skiet en als, probeer dan, bekruip soveel soos wat julle kan, kom so naby soos wat julle kan!
As hy daai bok gejag het op 'n lekker manier gaan niemand dit van hom kan wegvat nie.
Moenie jou kind se ervaring steel oor jou ....... jou klein laat voel nie
En onthou ook, die quad sticks soos hulle dit noem kan dit deesdae baie makliker maak vir die beginner om raak te skiet.
So gee hom elke moontlike kans om die moontlikheid van 'n fout te kan uitskakel.
Posted: Tue Mar 19, 2019 5:17 pm
Gong skiet tot op 200m is 'n goeie maatstaf, maar papierbok regskiet is 'n ander game. Oefen baie op die papierbok teiken, dit help met die bokkoors en die brein se kondisionering ter voorbereiding. Moenie te veel druk plaas nie. Sommige kinders is reg op 10, ander op 5 ander weer op 15. En sommige nooit! Dit maak hulle nie 'n beter of minder beter individu nie.
My pa het gewere, bloed en braaivleisvuur gehaat, ek is teenoorgestelde.
Posted: Tue Mar 19, 2019 6:43 pm
Rupert ek het 2 dogtertjies en hulle is heelwat jonger as joune so ek kan nie saampraat oor of hul ooit belangstelling sal he nie, ek is ook nog nie 'n vreeslike jagter nie, maar ek is lief vir skiet. Maar wat ek jou kan sê uit 'n ouer se oogpunt. Iemand het eendag lank terug vir my gesê: "Moet NOOIT vir 'n kind 'n belofte maak wat jy nie kan nakom nie". Ek dra daai woorde gereeld by my. Binne perke natuurlik.
So ek stem heeltemal saam die manne hierbo. As jy 'n geskikte geweer het wat reg is vir werk wat moet gedoen word EN hy kan dit hanteer.... Laat hom oefen op gongs en bok teikens en laat hy eers 'n voël of 'n haas of jakkals of duiker as dit moet skiet. Maar wanneer jy voel hy is reg. Maar hy is nou 11 en 'n belofte is 'n belofte.
Ek glo jy sal die regte besluit neem vir die kind. Sterkte
Posted: Wed Mar 20, 2019 9:21 am
Ek glo dit hang van kind tot kind af. Grotendeels hoe jou kind groot geword het, maw of hy of sy saam jou as ouer al gaan jag het en hoe sy belewinis daarvan was. Ek self was van n baie jong ouderdom saam my pa en ouer broers in die veld, al was dit net met n kettie. Vroeg vroeg is ek al geleer om net te skiet wat jy nodig het, tensy dit plaagbeheer was en het so ook my eerste bok op n jong ouderdom geskiet. Die kind self se ervaring van die hele jag situasie sal bepaal hoe vroeg of laat hy n bok sal wil skiet. As n kind 8 jaar oud is en hy kan die betrokke vuurwapen behoorlik en veilig hanteer en hy self wil n bok skiet dan se ek gooi kole.
Posted: Wed Mar 20, 2019 10:20 am
Ek spekuleer nou, maar gooi ook maar my opinie in die hoed.
As ek reg lees is dit nie Rupert se eie seun nie. Ons het min informasie en ken nie die onstandighede nie.
Veronderstel die seun se huislike omstandighede is van so aard dat hy nie gereeld blootstelling aan jag geleenthede of selfs wapens het nie, of selfs 'n volwassene het wat hom kan bystaan nie?
Miskien is hierdie Rupert se rol as Oom of iets soortgelyks. In daardie geval mag tyd 'n faktor wees, en miskien is daar net 1 of 2 dae vir voorbereiding. Dit is nie ideaal nie, maar is wel moontlik.
In kort, herhinder ek maar net almal dat nie alle seuns wat graag hul eerste bok wil skiet bevoorreg is om 'n Pa te he wat eerstens belangstel en tweedens die vermoe het om maande of jare se voorbereiding mee te maak nie.
Rupert, as ek die situasie reg verstaan is jy die kind se enigste kans om sy droom te bewaarheid... doen wat jou hart jou vertel, die lewe is nie altyd perfek beplan nie.
Goed opgesom! Ek sien dit ook net soos jy dit sien.
Ek moet instem dat ek die situasie kon beter verduidelik het maar jy het die hele storie tussen die lyne
mooi gelees en opgesom. Alles wat jy se is presies hoe dit is en ek wil graag die mannetjie vat vir sy eerste
Soos jy se gaan ek my hart volg en my bes probeer om dit te kan maak gebeer. Baie dankie vir jou insug en woorde.
Users browsing this forum: alecjohnson, ANDRIES, Boerboel, Carlc, Chris Roux, Draegan, Forester, Gideon Burger, Glocked, Google [Bot], Grenslyn, Hein22, Jakkie07, jdpretorius, Joe13, Koos Barnard, Kudubul5, Ratel, spekieries, Stephan86, THOMAST, vernon, Wielie Waps and 17 guests